open-index/open-wikipedia-markdown huggingface dataset:
அல் ஐன்

**அல் எயின்**, ஐக்கிய அரபு அமீரகத்தில் உள்ள ஒரு நகரமாகும். நாட்டின் பெரிய அமீரகமான அபுதாபியில் அமைந்துள்ள இந்நகரம் ஐக்கிய அரபு அமீரகத்தின் நான்காவது பெரிய நகரமாகும். 2005 ஆம் ஆண்டில் கணிக்கப்பட்டபடி இதன் மக்கள் தொகை 421,948 ஆகும். இது ஓமான் நாட்டுடனான எல்லையில் அமைந்துள்ளது. நாட்டின் ஏனைய முக்கிய நகரங்களைப் போல அல் எயின், ஒரு கரையோர நகரம் அல்ல. கடற்கரையிலிருந்து இது தொலைவில் அமைந்துள்ளது. கடற்கரையோர நகரங்களான அபுதாபி, துபாய் ஆகிய நகரங்களில் இருந்து ஏறத்தாழ ஒரேயளவு தொலைவில் (150 கி.மீ.) அமைந்துள்ள அல் எயின், அவ்விரு நகரங்களுடனும் ஒரு சமபக்க முக்கோணத்தை ஆக்குகின்றது.

## வரலாறு

பாலைவனச் சோலையான இப்பகுதி, முற்காலத்தில் *புரெய்மி* (Buraimi) என அழைக்கப்பட்டது.  தொடர்ச்சியாக 4000 ஆண்டுகளுக்கு மேல் மக்கள் வாழ்ந்த இடமாக இருந்து வந்திருப்பதாகக் கூறப்படும் இது, நாட்டின் கலாச்சாரப் பாரம்பரியத்தின் மையமாகவும் கருதப்படுகின்றது. ஐக்கிய அரபு அமீரகத்தின் முதலாவது ஜனாதிபதியான ஷேக் ஸயத் பின் சுல்தான் அல் நஹ்யான் அவர்களின் பிறப்பிடமும் இதுவே. இன்று, அல் எயின் நகரத்தோடு சேர்ந்து, ஓமானின் எல்லைக்குள் அமைந்திருக்கும் நகரப்பகுதியே *புரெய்மி* என்று அழைக்கப்பட்டு வருகின்றது.

அல் எயினில் பல நீரூற்றுக்கள் அமைந்துள்ளன. இதனால்தான், முற்காலத்திலும் மக்கள் வாழ்வதற்குரிய இடமாக இது திகழ்ந்தது.

## இவற்றையும் பார்க்கவும்
* பாம் தீவுகள்
* பூர்ஜ் அல் அராப்
* துபை மெட்ரோ
* புர்ஜ் கலீஃபா
* கல்ப் நியூஸ்

## மேற்கோள்கள்

பகுப்பு:ஐக்கிய அரபு அமீரகம்
கிளிநொச்சித் தாக்குதல், 1998

**கிளிநொச்சிநகர் மீதான தாக்குதல் - 1998** என்பது இலங்கையில் வன்னிப் பெருநிலப்பரப்பிலிருக்கும் கிளிநொச்சி நகரத்தில் நிலைகொண்டிருந்த சிறி லங்கா இராணுவத்திடமிருந்து அந்நகரைக் கைப்பற்றவென விடுதலைப்புலிகளால் நடத்தப்பட்ட ஓர் இராணுவ நடவடிக்கையாகும்.

## பின்னணி

* 1996 இன் இறுதிப்பகுதியில் கிளிநொச்சி நகரம் விடுதலைப்புலிகளிடமிருந்து இலங்கை இராணுவத்தினரால் கைப்பற்றப்பட்டது.
* 1997 மே இல் தொடங்கிய ஜெயசிக்குறு இராணுவ நடவடிக்கை தன் இலக்கை அடையாமல் தொடர்ந்துகொண்டிருந்தது.
* "1998 பெப்ரவரி 4ஆம் திகதி ஜெயசிக்குறு இராணுவம் கிளிநொச்சியை அடையும்; தெற்கிலிருந்து யாழ்ப்பாணத்துக்குத் தரைவழிப்பாதை அமைக்கப்படும்" என்று அப்போதைய பிரதிப் பாதுகாப்பு அமைச்சர் அனுருத்த ரத்வத்தை உறுதியளித்திருந்தார். கடும்போர் வன்னியில் நடந்துகொண்டிருந்தது. பெப்ரவரி நாலாம் நாள் இலங்கை தனது சுதந்திர தினத்தைக் கொண்டாட ஆயத்தமாகிக்கொண்டிருந்தது.
* சில நாட்களுக்கு முன்னர்தான் சுதந்திரதினக் கொண்டாட்டம் நடத்தப்படவிருந்த கண்டி தலதா மாளிகை குண்டுத் தாக்குதலுக்குள்ளாகியிருந்தது. அந்த நேரத்தில் ஜெயசிக்குறு படையினர் தொடர்பை ஏற்படுத்தவேண்டிய இறுதி இலக்கான கிளிநொச்சியைக் கைப்பற்றும் நோக்கில் புலிகளால் தாக்குதல் தொடுக்கப்பட்டது.

## தாக்குதல்
பெப்ரவரி 1, 1998 அன்று அதிகாலை கிளிநொச்சி நகரம் மீதான புலிகளின் தாக்குதல் தொடங்கியது. கிளிநொச்சிக் களத்துக்கு உறுதுணையாக இராணுவத்தினரின் பின்தளங்களில் பெருமெடுப்பில் கரும்புலித் தாக்குதலும் நடத்தப்பட்டது. தொடக்கத்தில் பல பகுதிகள் வெற்றிகரமாகக் கைப்பற்றப்பட்டன. ஆனால் அன்று மாலை நிலைமை புலிகளுக்குப் பாதகமாகியது. புலிகளால் கைப்பற்றப்பட்ட சில பகுதிகளை இராணுவம் மீளக் கைப்பற்றிக் கொண்டது. தமது தரப்பில் இழப்புக்கள் அதிகமாகவே, புதிய களமுனைகளைத் திறக்காமல், கைப்பற்றப்பட்ட பகுதிகளைத் தக்கவைத்துக்கொண்டு தமது நடவடிக்கையை நிறுத்திக்கொண்டனர் புலிகள்.

சமநேரத்தில் பின்னணித் தளமான ஆனையிறவு ஆட்லறித் தளங்கள் மீது கரும்புலிகள் தாக்குதல் நடத்தினர். மூன்று வெவ்வேறு இலக்குகள் மீது மூன்று அணிகளாகப் பிரிந்து அவர்கள் தாக்குதல் நடத்தினர். இத்தாக்குதல்களும் எதிர்பாராத விதத்தில் தோல்வியிலேயே முடிந்தன.

இவ்வணிகளில் சென்ற பதினொரு கரும்புலி வீரர்கள் சாவடைந்தனர். அவர்களின் பெயர் விவரம் வருமாறு:
* கரும்புலி லெப்.கேணல் சுபேசன்
* கரும்புலி மேஜர் குமுதன்
* கரும்புலி மேஜர் ஜெயராணி
* கரும்புலி மேஜர் மங்கை
* கரும்புலி மேஜர் ஆஷா
* கரும்புலி கப்டன் குமரேஸ்
* கரும்புலி கப்டன் நளாயினி
* கரும்புலி கப்டன் செங்கதிர்
* கரும்புலி கப்டன் உமையாள்
* கரும்புலி கப்டன் நளா
* கரும்புலி கப்டன் இந்து
* கரும்புலி கப்டன் தனா

கிளிநொச்சிக் களத்தில் ஒரு களமுனையில் வெடிமருந்து நிரப்பிய வாகனம் மூலம் கரும்புலித் தாக்குதல் நடத்தத் திட்டமிடப்பட்டிருந்தது. அந்த வாகனமும் இலக்கை அடைந்து வெடிக்கவில்லை. அவ்வாகனத்தைச் செலுத்திச் சென்ற கரும்புலி கப்டன் நெடியோன், கரும்புலி கப்டன் அருண் ஆகியோர் சாவடைந்தனர்.

எதிர்பார்த்தது போல் வெற்றியில்லாவிட்டாலும் முக்கியமான சில பகுதிகள் இந்நடவடிக்கையில் கைப்பற்றப்பட்டிருந்தன. அவ்வாண்டின் செப்டம்பரில் ஓயாத அலைகள் - 2 நடவடிக்கை மூலம் கிளிநொச்சி நகரை முற்றாகக் கைப்பற்றினர் புலிகள்.

## இவற்றையும் பார்க்கவும்
* இலங்கை இனப்பிரச்சினைக் காலக்கோடு

## மேற்கோள்கள்

பகுப்பு:தமிழீழ விடுதலைப் புலிகளின் தாக்குதல்கள்
பகுப்பு:மூன்றாம் ஈழப்போர் சமர்கள்
பகுப்பு:கிளிநொச்சி
பகுப்பு:மூன்றாம் ஈழப்போரில் தமிழீழ விடுதலைப் புலிகளின் தாக்குதல்கள்
பகுப்பு:1998 இல் இலங்கை
விருப்பாட்சிபுரம்

**விருப்பாட்சிபுரம்** (ஆங்கிலம்:Virupakshipuram) என்பது இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் மற்றும் வேலூர் மாநகராட்சி இணைக்கப்பட்ட ஓர் ஊர் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 12,431 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். விருப்பாச்சிபுரம் மக்களின் சராசரி கல்வியறிவு 71% ஆகும்,  இதில் ஆண்களின் கல்வியறிவு 76%,  பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விட கூடியதே. விருப்பாச்சிபுரம் மக்கள் தொகையில் 9%  ஆறு வயதுக்குட்பட்டோர் ஆவார்கள்.

## ஆதாரங்கள்


பகுப்பு:வேலூர் மாவட்டத்திலுள்ள ஊர்களும் நகரங்களும்
விளவூர்

**விளவூர்** (ஆங்கிலம்:Vilavur), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும்.

## அமைவிடம்
கன்னியாகுமரியிலிருந்து 22 கி.மீ. தொலைவில் உள்ள விளவூர் பேரூராட்சிக்கு அருகே அமைந்த தொடருந்து நிலையம், 10 கி.மீ. தொலைவில் உள்ள இரணியலில் உள்ளது.

## அருகமைந்த ஊர்கள்
இதன் கிழக்கில் நாகர்கோவில் 22 கி.மீ.; மேற்கில்  மார்த்தாண்டம் 15 கி.மீ.; வடக்கில் குலசேகரம் 12 கி.மீ.; தெற்கில் திங்கள்நகர் 12 கி.மீ. தொலைவில் உள்ளன.

## பேரூராட்சியின் அமைப்பு
22.25 ச.கி.மீ.  பரப்பும், 15  வார்டுகளும், 26 தெருக்களும் கொண்ட இப்பேரூராட்சி  பத்மனாபபுரம் சட்டமன்றத் தொகுதிக்கும், கன்னியாகுமரி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி                           3,725 வீடுகளும், 14,320 மக்கள்தொகையும் கொண்டது.

## ஆதாரங்கள்


பகுப்பு:கன்னியாகுமரி மாவட்டத்தில் உள்ள பேரூராட்சிகள்
தீர்வை

பொருளியல் தொடர்பில், **தீர்வை** என்பது, வருமானம் ஈட்டுவதற்காக நாடொன்றினால் விதிக்கப்படுகின்ற ஒரு வகை வரி ஆகும். இது பொதுவாக ஏற்றுமதி, இறக்குமதி ஆகியவை தொடர்பில் விதிக்கப்படுகின்றது. இவற்றையே சுங்கத் தீர்வை எனக் குறிப்பிடுகின்றனர். தீர்வை வருமானம் ஈட்டுவதற்காக விதிக்கப்படுவது ஆயினும், வேறு சில இலக்குகளை அடைவதற்காகவும் தீர்வையைப் பயன்படுத்துவது உண்டு. குறிப்பிட்ட பொருட்களின் ஏற்றுமதியையோ இறக்குமதியையோ கட்டுப்படுத்தல், உள்ளூர் உற்பத்திகளுக்கு ஊக்கம் கொடுத்தல், நாட்டின் கல்வி, தொழில்துறை போன்ற துறைகளின் வளர்ச்சியை ஊக்குவிப்பதற்காக அவசியமான பொருட்களின் இறக்குமதியை ஊக்குவித்தல் போன்ற தேவைகளுக்காக குறிப்பிட்ட சில பொருட்கள் மீதான தீர்வைகளைக் குறைப்பதும், கூட்டுவதும் உண்டு. பல வளர்முக நாடுகள் ஆடம்பரப் பொருட்கள் மீது கூடிய தீர்வைகளை விதிப்பதன் மூலம் நாட்டுக்கு மிகத் தேவையான அந்நியச் செலவாணி விரயத்தைக் கட்டுப்படுத்த முயல்கின்றன.

## சுங்கத் தீர்வை
பன்னாட்டு வணிகத்தில், ஏற்றிமதி, இறக்குமதி என்பன தொடர்பில் விதிக்கப்படுகின்ற மறைமுக வரியே "சுங்கத்தீர்வை". பொருளியல் அடிப்படையில், சுங்கவரியும் ஒரு நுகர்வு வரி ஆகும். பிற நாடுகளில் இருந்து இறக்குமதி செய்யப்படும் பொருட்களுக்கு விதிக்கப்படும் தீர்வை இறக்குமதித் தீவை எனப்படும். அதேபோல, வெளிநாட்டுக்கு ஏற்றுமதி செய்யப்படும் பொருள்கள் மீதான தீர்வை ஏற்றுமதித் தீர்வை ஆகும். துறைமுகங்களிலும், வானூர்தி நிலையங்களிலும் அமைந்துள்ள சுங்க அலுவலகங்களில் ஏற்றுமதி அல்லது இறக்குமதி செய்யப்படும் பொருட்களைச் சோதனை செய்து தீர்வை அறவிடப்படுகிறது.

### சுங்கத்தீர்வை கணிப்பு
பெறுமானத்தின் அடிப்படையில் தீர்வை விதிக்கப்படும் பொருள்களுக்கான தீர்வை மதிப்பிடத்தக்க பெறுமானத்தின் அடிப்படையில் கணிக்கப்படுகிறது. சில வேளைகளில், ஒத்திசைந்த சுங்கத் தீர்வை முறையின் அடிப்படையில் தீர்வை கணிக்கப்படுவது உண்டு. இல்லாவிட்டால், தீர்வை கணிப்பதற்குப் பொருட்களின் பரிமாற்றத்துக்குரிய பெறுமானம் அடிப்படையாக அமைகிறது.

பகுப்பு:வரிவிதிப்பு
கட்டற்ற வணிகம்

**கட்டற்ற வணிகம்** அல்லது **சுதந்திர வர்த்தகம்** என்பது ஒரு *சந்தை மாதிரி* (market model) ஆகும். இது, நாடுகளிடையேயான பொருட்கள் மற்றும் சேவைகள் தொடர்பான வணிகம், வரி மற்றும் வரியற்ற வேறு தடைகள் போன்ற அரசாங்கக் கட்டுப்பாடுகளால் பாதிக்கப்படாமல் நடைபெறுவதைக் குறிக்கும். ஒரு பகுதி பொருளியல் பகுப்பாவாய்வாளர்கள், கட்டற்ற வணிகம், சம்பந்தப்படுகின்ற இரு பகுதியினருக்கும் இலாபகரமானது என்றும், இதன் சாதக விளைவுகள், பாதக விளைவுகளிலும் அதிகம் என்றும் வாதிடுகிறார்கள். உலகமயமாக்கத்துக்கு எதிரானவர்களும், தொழிலாளர் நலன் குறித்த பரப்புரையாளர்களும் பல்வேறு பிரச்சினைகளை எடுத்துக்காட்டி இதனை எதிர்க்கின்றனர்.

கட்டற்ற வணிகம் என்பது பொருளியல், அரசாங்கம் ஆகியவை தொடர்பான ஒரு கருத்துருவாகும். இது பின்வருவனவற்றை உள்ளடக்கியுள்ளது:

* தீர்வைகள் மற்றும் வேறு தடைகள் அற்றமுறையில் பொருட்களின் அனைத்துலக வணிகம்
* தீர்வைகள் மற்றும் வேறு தடைகள் அற்றமுறையில் சேவைகளின் அனைத்துலக வணிகம் 
* உள்ளூரைச் சேர்ந்த நிறுவனங்கள், மக்கள் அல்லது உற்பத்திக் காரணிகளுக்கு வெளிநாட்டைச் சேர்ந்தவற்றைவிட சாதகமான நிலைமைகளை வழங்கும் கொள்கைகள் (வரிகள், மானியங்கள், சட்ட விதிகள் என்பன) இல்லாமல் இருத்தல்.

இத்துடன் தொடர்புடைய ஆனால் வேறுபட்ட கருத்துருக்கள்:

* தொழிலாளர்கள் சுதந்திரமாக நாடுகளிடையே சென்று வருதல்
* மூலதனம் சுதந்திரமாக நாடுகளிடையே சென்று வருதல்

## கட்டற்ற வணிகத்தின் வரலாறு

கட்டற்ற வணிகத்தின் வரலாறு, திறந்த சந்தை (open market) வாய்ப்புக்களை நோக்காகக் கொண்ட அனைத்துலக வணிகத்தின் வரலாறு ஆகும்.

வரலாற்றில், வளம் பெற்றுச் செழித்திருந்த பல்வேறு பண்பாடுகளும், வணிகத்தில் ஈடுபட்டிருந்தது அறிந்ததே. இந்த வரலாறுகளின் அடிப்படையில், காலப்போக்கில் கட்டற்ற வணிகத்தின் நன்மைகள் பற்றிய கொள்கைகள் வளர்ச்சியடைய ஆரம்பித்தன. இக் கொள்கைகள், தற்காலத்தின் நவீன கல்விசார்ந்த நோக்கில் வளர்ந்தது, இங்கிலாந்தினதும், பரந்த அடிப்படையில் முழு ஐரோப்பாவினதும் வணிகப் பண்பாட்டின் கடந்த அடிப்படையிலேயே ஆகும். கட்டற்ற வணிகக் கொள்கைகளுக்கு எதிரான வணிகவாதக் (mercantilism) கொள்கைகள், 1500 களில், ஐரோப்பாவில் உருவாகிப் பல உருவங்களில் இன்றுவரை நிலைத்து உள்ளன. வணிகவாத்தத்துக்கு எதிரான தொடக்ககாலக் கட்டற்ற வணிகக் கொள்கைகள், டேவிட் ரிக்கார்டோ, ஆடம் சிமித் என்பவர்களால் முன்வைக்கப்பட்டன. சில பண்பாடுகள் வளம் மிக்கவையாக இருந்ததற்குக் காரணம் வணிகமே என்னும் வாதத்தைக் கட்டற்ற வணிகக் கொள்கையாளர்கள் முவைத்தனர். எடுத்துக்காட்டாக, மத்தியதரைக் கடல் பண்பாடுகளான எகிப்து, கிரீஸ், ரோம் என்பன மட்டுமன்றி, வங்காளமும், சீனாவும் கூடச் செழிப்புப் பெற்றிருந்ததற்குக் காரணம் வணிகமே என்று ஆடம் சிமித் எடுத்துக் காட்டினார்.

கட்டற்ற வணிகத்தை பிரெஞ்சு சொல்லான Laissez faire எனவும் அழைப்பர். பிரெஞ்சு மன்னன் 14ம் லூயி காலத்தில், அவன் பிரதமர் வாணிகர்களை 'உஙளை எப்படி கட்டுக்குள் வைப்பது' என கேட்டாராம்; அதற்கு வாணிகர்கள் 'எங்களை சும்மா விடுங்கள்' - பிரெஞ்சில் Laissez faire - என சொன்னார்களாம். அதனால் Laissez faire என்ற பெயரும் நிலைத்துவிட்டது.

கடந்த நூற்றாண்டுகளில், கட்டற்ற வணிகக் கொள்கைகள், வணிகவாதம், பொதுவுடைமைவாதம் (communism) மற்றும் பலவிதமான கொள்கைகளுடன் கொள்கைப் போராட்டம் நடத்தின. அபினிப் போர்கள் (Opium Wars), பல குடியேற்றவாதப் போர்கள் உட்பட ஏராளமான போர்கள், முக்கியமாக வணிகத்தை அடிப்படையாகக் கொண்டே நடைபெற்றன.

எல்லா வளர்ச்சியடைந்த நாடுகளும் பாதுகாப்புவாதக் கொள்கைகளைக் கைக்கொண்டிருந்தன எனினும், செல்வப் பெருகியபோது இக் கொள்கைகளைப் பெரும்பாலும் தளர்த்திக்கொண்டன.

## இவற்றையும் பார்க்கவும்

* கட்டற்ற வணிக வலயம்

## மேற்கோள்கள்

பகுப்பு:பொருளாதார முறைமைகள்
அபினி

**அபின்** என்பது போதையூட்டுகிற, வலிநீக்கி மருந்துப்பொருள் ஆகும். இது அபினிச் செடியில் (Papaver somniferum L. (paeoniflorum) இருந்து பெறப்படுகின்றது. ஓபியம் எனப்படும் அபினிச் செடியை தமிழில் கசகசாச் செடி எனப்படுகிறது. மேலும்  *கம்புகம்* என்னும் பெயராலும் அறியப்படுகிறது.

அபின் வலிமையான போதையூட்டும் இயல்பு கொண்டது. இதிலுள்ள சேர்பொருட்களும், இதிலிருந்து பெறப்படும் பொருட்களும், வலி நீக்கிகளாகப் பயன்படுகின்றன. இதனால், சட்டத்துக்கு அமைவான அபினி உற்பத்தி, ஐக்கிய நாடுகள் அமைப்பினதும், வேறு அனைத்துலக ஒப்பந்தங்களினாலும் கட்டுப்படுத்தப்படுவதுடன், தனிப்பட்ட நாடுகளின் சட்ட அமுலாக்க அமைப்புக்களின் கடுமையான கண்காணிப்புக்கும் உட்படுகின்றது.

## இதனையும் காண்க
* அபின் பாவனை அடிப்படையில் நாடுகளின் பட்டியல்

## மேற்கோள்கள்


## வெளி இணைப்புகள்
*  ஆப்கானிஸ்தானில் மீண்டும் அதிகரிக்கும் ஓப்பியம் விளைச்சல்

பகுப்பு:போதைப்பொருள்கள்
பகுப்பு:மருந்துகள்
பகுப்பு:வலி நிவாரணிகள்
கட்டற்ற வணிக வலயம்

**கட்டற்ற வணிக வலயம்** அல்லது **சுதந்திர வர்த்தக வலயம்** என்பது ஒரு நாட்டில், தீர்வைகள், கோட்டாக்கள் முதலியவை இல்லாததாகவும், அதிகார நடைமுறைச் சிக்கல்கள் குறைவானதாகவும் இருக்கும்படி குறித்து ஒதுக்கப்பட்ட ஒரு பகுதியாகும். இத்தகைய ஒழுங்குகள் அங்கே வணிகச் செயற்பாடுகளில் ஈடுபடுவதற்காக அவர்களைக் கவர்வதற்கான வழிமுறைகளாகும். கட்டற்ற வணிக வலயம் என்பதை மூலப்பொருட்களையும், கூறுகளையும் இறக்குமதி செய்து, உற்பத்திப் பொருட்களை ஏற்றுமதி செய்கின்ற உழைப்புச் செறிவுள்ள உற்பத்தி மையங்கள் என வரையறுக்கலாம்.

பெரும்பாலான கட்டற்ற வணிக வலயங்கள் வளர்ந்துவரும் நாடுகளிலேயே அமைந்துள்ளன. இவை, அந் நாடுகளின் வழக்கமான வணிகத் தடைகள் நடைமுறையில் இல்லாததும், அங்கே வணிக நடவடிக்கைகளை மேற்கொள்ளும் நிறுவனங்களைக் கவர ஊக்கச் சலுகைகளை வழங்குவதுமான சிறப்பு வலயங்களாக இருக்கின்றன. அதிகார நடைமுறைகளை இலகுவாக்கும் பொருட்டு இவ் வலயங்கள், தனியான நிர்வாக அமைப்புக்களைக் கொண்டிருப்பது வழக்கம். இத்தகைய வலயங்கள் பொதுவாக துறைமுகங்கள், விமான நிலையங்கள் போன்றவற்றுக்கு அருகிலேயே அமைகின்றன. இவற்றை குறிப்பிட்ட நாட்டின் வளர்ச்சி குறைந்த பகுதிகளில் அமைப்பதும் உண்டு. மக்களைக் கவர்ந்திழுத்து அப்பகுதிகளின் பொருளாதார வளர்ச்சியைத் தூண்டும் நோக்கிலேயே இவ்வாறான அமைவிடங்கள் தெரிவு செய்யப்படுகின்றன. பெரும்பாலும் பன்னாட்டு நிறுவனங்களே இவ் வலயங்களில் தொழிற்சாலைகளை நிறுவிப் பொருட்களை வேறு நாடுகளுக்கு ஏற்றுமதி செய்கின்றன. 

2002 ஆம் ஆண்டில், 116 நாடுகளிலுள்ள, சுமார் 3000 கட்டற்ற வணிக வலயங்களில் அமைந்த, உடுபுடவைகள், காலணிகள், மின்னணுச் சாதனங்கள், விளையாட்டுப் பொருட்கள் போன்றவை உற்பத்தி செய்யும் தொழிற்சாலைகளில் 430 இலட்சத்துக்கும் மேற்பட்ட தொழிலாளர்கள் பணிபுரிந்தனர். கட்டற்ற வணிக வலயங்களின் முக்கிய நோக்கம், வெளிநாட்டு நாணயமாற்றுச் சம்பாத்தியத்தை மேம்படுத்துவதும், ஏற்றுமதியை நோக்கமாகக் கொண்ட தொழில்களை வளர்ப்பதும், உள்நாட்டவருக்கு வேலை வாய்ப்புக்களை உருவாக்குவதும் ஆகும். 

## கட்டற்ற வணிக வலயங்கள்

* ஜெபல் அலி கட்டற்ற வணிக வலயம்

## மேற்கோள்கள்

பகுப்பு:பொருளாதாரக் கொள்கை
அஸ்லெப்பியசின் தடி

thumb|300px|அஸ்லெப்பியசின் தடி
thumb|உலக சுகாதார நிறுவனத்தின் சின்னம்
**அஸ்லெப்பியசின் தடி** (*Rod of Asclepius*) (⚕) என்பது சோதிடத்துடனும், அஸ்லெப்பியஸ் என்ற கிரேக்க கடவுளுடனும், மருந்துகள் மற்றும் சிகிச்சை முறைகளுடனும் தொடர்புடைய பண்டைய கிரேக்கச் சின்னம் ஆகும். இந்தச் சின்னத்தில் ஒரு பாம்பானது தடியொன்றில் படர்ந்து சுற்றிக்கொண்டிருக்கும். குறித்த சின்னத்தின் பெயருக்கான துவக்கம், கிரேக்கப் பழங்கதைகளில் வரும் வைத்தியரும் அப்போலோவின் மகனுமான அஸ்லெப்பியஸ் என்பவரோடு அதிகளவில் தொடர்புடையதாகச் சொல்லப்படுகிறது. அத்தோடு ஹிப்போகிரட்டீஸ், அஸலெப்பியஸை வணங்குபவராக இருந்தார்.

## சின்னம்
பாம்பு தனது தோலை உரித்து வளரும் பண்பானது வளர்ச்சி, மறுபிறவி போன்றவற்றைக் குறிப்பதால் அஸ்லெப்பியசின் தடியில் பயன்படுத்தப்படுகிறது. இச்சின்னம், உலக சுகாதார நிறுவனம், அமெரிக்க மருத்துவ அமைப்பு, கனேடிய மருத்துவ அமைப்பு, மற்றும் அமெரிக்க கால்நடை மருத்துவ அமைப்பு ஆகியவற்றின் சின்னங்களாகப் பயன்படுத்தப்படுகின்றது.
## மருத்துவ அடிப்படையிலான விளக்கம்
இச்சின்னத்தில் இருக்கும் பாம்பு உண்மையில் பாம்பு அன்று. தமிழில் நரம்புச் சிலந்தி என அழைக்கப்படும் டிராகன்குலஸ் புழுவே ஆகும். முற்காலத்தில் இப்புழுவை குச்சியைக் கொண்டு எடுப்பர். இதுவே மருத்துவத் துறையைக் குறிக்கும் சின்னம் என்றும் கூறப்படுகிறது.

## உசாத்துணைகள்


பகுப்பு:சின்னங்கள்
பகுப்பு:மருத்துவம்
தமிழ் சீனம் இலக்கண ஒப்பீட்டு அட்டவணை

## மேற்கோள்கள்

பகுப்பு:சீனத் தமிழியல்
பகுப்பு:அட்டவணைகள்
பகுப்பு:ஒப்பிலக்கணம்
மூவாற்றுப்புழை

**மூவாற்றுப்புழை** (*Muvattupuzha*) கேரள மாநிலத்தில் புகழ் பெற்ற ஒரு பட்டணமாகும். இது எரணாகுளம் மாநகருக்கு 40 கிலோ மீட்டர் கிழக்குத் திசையில் அமைந்திருக்கிறது. இங்கு சிரிய கிறிஸ்தவர்களும், இந்துக்களும், முஸ்லிம்களும் வசிக்கின்றனர்.

## மூவாற்றுப்புழை ஆறு

இங்குள்ள மூவாற்றுப் புழை ஆற்றின் காரணமாக மூவாற்றுப்புழை என்ற பெயர் ஏற்பட்டது. மூன்று ஆறுகள் இணைவதால் மூவாறு என்ற பெயர் ஏற்பட்டது. வடக்கு கேரளத்தில் ஆற்றை புழை எனக் கூறுவர். கோதையாறு, காளியாறு, தொடுபுழை ஆறு உள்ளிட்ட ஆறுகள் இப்பகுதியில் இணைகின்றன.

இந்த இடத்தை திரிவேணி சங்கமம் என்று குறிப்பிடுகின்றனர்.

## ஊர்கள்
*கோத்தமங்கலம்
*தொடுபுழை
*பெரும்பாவூர்
*கூத்தாட்டுக்குளம்
*பிரவம்
*கோலஞ்சேரி

## பண்பாடு
கிறித்தவர்களின் கலையான மார்க்கங்களி சிறப்பு பெற்றது.

## ஆலயங்கள்
*வெள்ளூர்குன்னம் சிவன் கோயில்
*புழக்கரைக்காவு அம்மன் கோயில்
*பள்ளிக்காவு பகவதி கோயில்
*மகி சிரிய மலபார் தேவாலயம்

## சான்றுகள்

பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
மணிவாழை

**மணிவாழை** அல்லது **கல்வாழை** எனத் தமிழில் அழைக்கப்படும் (*canna lily*) *கன்னா* வாழை இனத்தில் 10 வகையான பூக்கும் தாவரங்கள் உள்ளன. *கன்னா*, *கன்னாசியே* தாவரக் குடும்பத்திலுள்ள ஒரே சாதியாகும். மணிவாழைகளுக்கு நெருக்கமான வேறு தாவரங்கள், ஸிங்கிபெரேல்ஸ் வரிசையைச் சேர்ந்த இஞ்சிகள், வாழைகள், மராந்தாக்கள், ஹெலிகோனியாக்கள், ஸ்ட்ரெலிட்சியாக்கள் என்பனவாகும்.

இந்த வகைச் செடிகள் பெரிய கவர்ச்சியான இலைகளைக் கொண்டன. தோட்டக் கலைஞர்கள் பிரகாசமான நிறங்களுடன் கூடிய இவற்றை அலங்காரத் தாவரமாகப் பயன்படுத்துகின்றனர். அத்துடன் இவை உலகின் முக்கியமான மாப்பொருள் மூலமாகவுள்ள வேளாண்மைப் பயிரும் ஆகும்.

## உசாத்துணை

## வெளி இணைப்புகள்

* Cannaceae in Flora of North America
* Canna ''× generalis'' from Floridata
* Canna indica hybrids 
* Canna ''indica'': Indian Shot 
* Reappraisal of Edible Canna as a High-Value Starch Crop in Vietnam 
* Crop Growth and Starch Productivity of Edible Canna 
* The utilization of edible Canna plants in southeastern Asia and southern China
* 
* Constructed wetland for on-site septic treatment. 

பகுப்பு:அலங்காரத் தாவரங்கள்
பகுப்பு:தாவரப் பேரினங்கள்
தமிழ்த் திரைப்படங்களின் பட்டியல், 1981

1981 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அலைகள் ஓய்வதில்லை
#அந்த 7 நாட்கள்
#அமரகாவியம்
#அன்புள்ள அத்தான்
#அன்று முதல் இன்று வரை
#அந்தி மயக்கம்
#அஞ்சாத நெஞ்சங்கள்
#அர்த்தங்கள் ஆயிரம்
#அரும்புகள்
#அவளும் தாயானாள்
#அவசரக்காரி
#ஆணிவேர்
#ஆராதனை
#ஆடுகள் நனைகின்றன
#இன்று போய் நாளை வா
#இரயில் பயணங்களில்
#உதயமாகிறது
#எல்லாம் இன்ப மயம்
#எனக்காக காத்திரு
#எங்கம்மா மகாராணி
#எங்க ஊரு கண்ணகி
#ஒரு இரவு ஒரு பறவை
#ஒருத்தி மட்டும் கரையினிலே
#கர்ஜனை
#கடல் மீன்கள்
#கடவுளின் தீர்ப்பு
#கல்தூண்
#கண்ணாடி
#கண்ணீரில் எழுதாதே
#கண்ணீர் பூக்கள்
#கன்னி மகமாயி
#கன்னித்தீவு
#கரையெல்லாம் செண்பகப்பூ
#கழுகு
#காலம் ஒரு நாள் மாறும்
#கிளிஞ்சல்கள்
#கீழ்வானம் சிவக்கும்
#குடும்பம் ஒரு கதம்பம்
#குலக்கொழுந்து
#கோயில் புறா
#கோடீஸ்வரன் மகள்
#சங்கர்லால்
#சட்டம் ஒரு இருட்டறை
#சத்ய சுந்தரம்
#சவால்
#சாதிக்கொரு நீதி
#சின்னமுள் பெரியமுள்
#சிவப்பு மல்லி
#சுமை
#சூறாவளி
#சொல்லாதே யாரும் கேட்டால்
#சொர்க்கத்தின் திறப்பு விழா
#டிக் டிக் டிக்
#தண்ணீர் தண்ணீர்
#தரையில் வாழும் மீன்கள்
#தில்லு முல்லு
#திருப்பங்கள்
#தீ
#தெய்வ திருமணங்கள்
#தேவி தரிசனம்
#நல்லது நடந்தே தீரும்
#நண்டு
#நதி ஒன்று கரை மூன்று
#47 நாட்கள்
#நீதி பிழைத்தது
#நெல்லிக்கனி
#நெஞ்சில் ஒரு முள்
#நெஞ்சில் துணிவிருந்தால்
#நெருப்பிலே பூத்த மலர்
#நெற்றிக்கண்
#பனிமலர்
#பன்னீர் புஷ்பங்கள்
#பட்டம் பதவி
#பட்டம் பறக்கட்டும்
#பாலநாகம்மா
#பாலைவனச்சோலை
#பாக்கு வெத்தலை
#புரந்தரதாசர்
#பெண்ணின் வாழ்க்கை
#பெண்மனம் பேசுகிறது
#பொன்னழகி
#மதுமலர்
#மங்கல லட்சுமி
#மகரந்தம்
#மயில்
#மவுனயுத்தம்
#மாடி வீட்டு ஏழை
#மீண்டும் கோகிலா
#மீண்டும் சந்திப்போம்
#மோகனப் புன்னகை
#மௌன கீதங்கள்
#ரத்தத்தின் ரத்தம்
#ராஜாங்கம்
#ராஜ பார்வை
#ராம் லட்சுமண்
#ராணி
#ராணுவ வீரன்
#லாரி டிரைவர் ராஜாக்கண்ணு
#வசந்த காலம்
#வா இந்தப் பக்கம்
#வாடகை வீடு
#விடியும் வரை காத்திரு
#வெளிச்சத்துக்கு வாங்க

----

பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1982

1982 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அது
#அம்மா
#அஸ்திவாரம்
#அழகிய கண்ணே
#அவள் ஏற்றிய தீபம்
#அக்னி சாட்சி
#அதிசய பிறவிகள்
#அர்ச்சனைப் பூக்கள்
#அவனுக்கு நிகர் அவனே
#அந்த ராத்திரிக்கு சாட்சி இல்லை
#ஆகாய கங்கை
#ஆட்டோ ராஜா
#ஆனந்த ராகம்
#ஆயிரம் முத்தங்கள்
#இனியவளே வா
#இளஞ்சோடிகள்
#இதோ வருகிறேன்
#இதயம் பேசுகிறது
#இரட்டை மனிதன்
#இராகம் தேடும் பல்லவி
#ஈரவிழிக் காவியங்கள்
#ஊரும் உறவும்
#ஊருக்கு ஒரு பிள்ளை
#எச்சில் இரவுகள்
#எங்கேயோ கேட்ட குரல்
#ஏழாவது மனிதன்
#ஒரு வாரிசு உருவாகிறது
#ஓம் சக்தி
#கல்யாண காலம்
#கண்ணோடு கண்
#கண்மணி பூங்கா
#கண்ணே ராதா
#கனவுகள் கற்பனைகள்
#கடவுளுக்கு ஒரு கடிதம்
#கருடா சௌக்கியமா
#காதல் ஓவியம்
#காதலித்துப்பார்
#காற்றுக்கென்ன வேலி
#காதோடுதான் நான் பேசுவேன்
#குரோதம்
#குப்பத்து பொண்ணு
#கேள்வியும் நானே பதிலும் நானே
#கோபுரங்கள் சாய்வதில்லை
#கோழி கூவுது
#சட்டம் சிரிக்கிறது
#சகலகலா வல்லவன்
#சங்கிலி
#சிம்லா ஸ்பெஷல்
#சிவந்த கண்கள்
#சின்னஞ்சிறுசுகள்
#டார்லிங், டார்லிங், டார்லிங்
#தணியாத தாகம்
#தனிக்காட்டு ராஜா
#தாய் மூகாம்பிகை
#தாம்பத்யம் ஒரு சங்கீதம்
#தியாகி
#தீர்ப்பு
#தீராத விளையாட்டுப் பிள்ளை
#தீர்ப்புகள் திருத்தப்படலாம்
#துணை
#துணைவி
#தூக்குமேடை
#தூறல் நின்னு போச்சு
#தேவியின் திருவிளையாடல்
#தொட்டால் சுடும்
#நலந்தானா
#நன்றி மீண்டும் வருக
#நம்பினால் நம்புங்கள்
#நடமாடும் சிலைகள்
#நாடோடி சிலைகள்
#நாடோடி ராஜா
#நாயக்கரின் மகள்
#நான் குடிதுக்கொண்டிருப்பேன்
#நிஜங்கள்
#நிழல் சுடுவதில்லை
#நிழல் தேடும் நெஞ்சங்கள்
#நினைவெல்லாம் நித்யா
#நீதி தேவன் மயக்கம்
#நெஞ்சில் ஒரு ராகம்
#நெஞ்சங்கள்
#நேரம் வந்தாச்சு
#பஞ்சவர்ணம்
#பயணங்கள் முடிவதில்லை
#பட்டணத்து ராஜாக்கள்
#பகடை பனிரெண்டு
#பக்கத்து வீட்டு ரோஜா
#பரிட்சைக்கு நேரமாச்சு
#பண்ணைபுரத்து பாண்டவர்கள்
#பார்வையின் மறுபக்கம்
#புதுக்கவிதை
#பூம் பூம் மாடு
#பொய் சாட்சி
#போக்கிரி ராஜா
#மகனே மகனே
#மணல் கயிறு
#மஞ்சள் நிலா
#மருமகளே வாழ்க
#மாதுளை முத்துக்கள்
#மானாமதுரை
#மாமியாரா மருமகளா
#முறைப்பொன்னு
#முள் இல்லாத ரோஜா
#மூன்று முகம்
#மெட்டி
#ரங்கா
#ராணித்தேனீ
#ராகபந்தங்கள்
#லாட்டரி டிக்கெட்
#வடைமாலை
#வடிவங்கள்
#வசந்தத்தில் ஓர் நாள்
#வாழ்வே மாயம்
#வாலிபமே வா வா
#வா கண்ணா வா
#வெற்றி நமதே
#வேடிக்கை மனிதர்கள்
#ஸ்பரிசம்
#ஹிட்லர் உமாநாத்

----

## மேற்கோள்கள்
 

பகுப்பு:தமிழ்த் திரைப்படங்களின் பட்டியல்கள்
தமிழ் பாப் இசை

இரண்டாம் உலகப்போருக்கு பின்னர் அமெரிக்காவிலும் பின்னர் உலகளாவிய ரீதியிலும் பிரபலாமன இசை வடிவமே பாப் இசை ஆகும். பாட்டுகள் தமிழில் அமையும் பொழுதும், தமிழ்ச் சூழலில் அல்லது தமிழ் இசைக்கலைஞர்களால் இசைக்கப்படும் பொழுதும் அதை **தமிழ் பாப் இசை** எனலாம்.  இந்த இசை வடிவம் இலங்கை, மலேசியா, ஐரோப்பிய வாழ் தமிழர்களிடம் பிரபலமானது.  இந்த இசை வடிவம் தமிழ்ச் சினிமாவிலும் 70 ? களில் பிரபலமாக இருந்தது.

## பிரபல பாப் இசைக்கலைஞர்கள்
* நித்தி கனகரத்தினம்
* ஏ. ஈ. மனோகரன் (சிலோன் மனோகரன்)
* சுரேஷ் பீட்டர்
* சுபா 
* கருணாஸ் 
* ஆதித்யன் - அக்சார் 2000-ரீமிக்ஸ் - http://thirai.ambalam.com/int-music/2000/May/int-music28_03.html

## இவற்றையும் பார்க்க
* இந்திய பாப்
* :en:Pop music

## வெளி இணைப்புகள்
* என்னைச் சுற்றும் மலரே
* மரியா கொழும்புக்கு வரியா
* http://ilaiyar.ambalam.com/ilaiyar/2000/September/Thisai/thisai01_02.html 'பாப் கிங்' கருணாஜ்.
* http://www.tamilsongs.net/page/build/category/Sri_Lankan_POP/ 

பாப் இசை
தமிழ்த் திரைப்படங்களின் பட்டியல், 1983

1983 ஆம் ஆண்டு வெளிவந்த தமிழ்த் திரைப்படங்களின் பட்டியல்

#அபூர்வ சகோதரிகள்
#அடுத்த வாரிசு
#அனல் காற்று
# அம்மா இருக்கா 
#அண்ணே அண்ணே
#அந்த சில நாட்கள்
#அலை பாயும் நெஞ்சங்கள்
#ஆயிரம் நிலவே வா
#ஆனந்த கும்மி
#இது எங்க நாடு
#இமைகள்
#இளமை காலங்கள்
# இளமை
#இன்று நீ நாளை நான்
#இனிமை இதோ இதோ
#இளைய பிறவிகள்
#உண்மைகள்
#உயிருள்ளவரை உஷா
#உறங்காத நினைவுகள்
#உருவங்கள் மாறலாம்
#என் ஆசை உன்னோடு தான்
#எங்களாலும் முடியும்
#என்னைப் பார் என் அழகைப் பார்
#ஒப்பந்தம்
#ஒரு இந்திய கனவு
#ஒரு கை பார்ப்போம்
#ஒரு ஓடை நதியாகிறது
#ஒரு புல்லாங்குழல் அடுப்பூதுகிறது
#ஒண்ணும் தெரியாத பாப்பா
#கசப்பும் இனிப்பும்
#கண் சிவந்தால் மண் சிவக்கும்
#கள் வடியும் பூக்கள்
#காஷ்மீர் காதலி
#காமன் பண்டிகை
#கிராமத்து கிளிகள்
#கைவரிசை
#கொக்கரக்கோ
#சந்திப்பு
#சரணாலயம் 
#சஷ்டிவிரதம்
#சட்டம்
#சட்டத்துக்கு ஒரு சவால்
#சம்சாரம் என்பது வீணை
#சாட்சி
#சாட்டை இல்லாத பம்பரம்
#சிவப்பு சூரியன்
#சில்க் சில்க் சில்க்
#சீறும் சிங்கங்கள்
#சுப முகூர்த்தம்
#சுமங்கலி
#சூரக்கோட்டை சிங்கக்குட்டி
#சூரப்புலி
#டௌரி கல்யாணம்
#தங்க மகன்
#தம்பதிகள்
#தலைமகன்
#தங்கைக்கோர் கீதம்
#தண்டிக்கப்பட்ட நியாயங்கள்
#தாய் வீடு
#துடிக்கும் கரங்கள்
#தூங்காத கண்ணின்று ஒன்று
#தூங்காதே தம்பி தூங்காதே
#தூரம் அதிகமில்லை
#தோடி ராகம்
#நான் சூட்டிய மலர்
#நான் உன்னை நினைச்சேன்
#நாலு பேருக்கு நன்றி
#நீதிபதி
#நீறுபூத்த நெருப்பு
#நெஞ்சோடு நெஞ்சம்
#நெஞ்சமெல்லாம் நீயே
#பக்த துருவமார்க்கண்டேயன்
#பகவதிபுரம் ரயில்வேகேட்
#பாயும் புலி
#பிரம்மசாரிகள்
#புத்திசாலிப் பைத்தியங்கள்
#பொய்க்கால் குதிரை
#போலீஸ் போலீஸ்
#பெண்மையின் உண்மை
#மண்வாசனை
#மனைவி சொல்லே மந்திரம்
#மலையூர் மம்பட்டியான்
#மாறுபட்ட கோணங்கள்
#மிருதங்க சக்கரவர்த்தி
#முத்து எங்கள் சொத்து
#முந்தானை முடிச்சு
#மூன்றாம் பிறை
#மெல்லப் பேசுங்கள்
#யாமிருக்க பயமேன்
#யுத்த காண்டம்
#யுகதர்மம்
#ரத்தகாட்டேரியின் மர்ம மாளிகை
#ராகங்கள் மாறுவதில்லை
#வளர்த்த கடா
#வில்லியனூர் மாதா
#வீட்டுல ராமன் வெளியில கிருஷ்ணன்
#வெள்ளை ரோஜா
#ஜோதி

----

பகுப்பு:தமிழ்த் திரைப்படங்களின் பட்டியல்கள்
மெல்லிசை

"இசைக் கருவிகளுக்கு அதிக முக்கியத்துவம் கொடுத்து, முதன்முதலில் அதிக அளவில் இசைக் கருவிகளை இசையமைப்பில் பயன்படுத்தி" இசைக்கப்படும் இசையை **மெல்லிசை** எனலாம் http://www.bbc.co.uk/tamil/highlights/story/2004/08/040805_filmsongs.shtml#1.  

தமிழ் மெல்லிசையில் இளையராஜா, விஸ்வநாதன், இராமமூர்த்தி ஆகியோர் சிறப்புற்று விளங்கினர்.

## வெளி இணைப்புகள்
* பாட்டொன்று கேட்டேன் - பிபிசி தமிழோசை
* புல்லாங்குழல் கொடுத்த மூங்கில்களே
* Oru Naal Enthan Vaalvil 

பகுப்பு:தமிழிசை வடிவங்கள்
வட்டாரமொழி வழக்குகள்

**வட்டாரமொழி வழக்குகள்** அல்லது **கிளைமொழிகள்** (*Dialects*)என்பது ஒரு பொது மொழியிலிருந்து வேறுபட்டு ஒரு வட்டாரத்தில் அல்லது புவியியல் நிலப்பரப்பில் வசிக்கும் மக்களால் பேசப்படும் வழக்குகள் ஆகும். வட்டாரமொழி வழக்குகள் அந்தப் பொது மொழியின் ஒரு பகுதியே தவிர வேறு ஒரு மொழியாக கருதப்படுவதில்லை.  பொதுவாக பல்வேறு வட்டாரமொழிகளைக் கொண்டுள்ள ஒரு மொழியினர் பேச்சிலும் எழுத்திலும் ஒருவருக்கொருவர் புரிந்துகொள்ளக்கூடியதாகவே இருக்கும்.  பொது மொழிக்கும் வட்டார மொழிக்கும் வேறுபாடுகள் மிகும் இடத்து ஒரு வட்டார மொழி ஒரு தனி மொழியாக மருவும்.  தமிழிலிருந்து மலையாளம் இப்படி மருவிய மொழியாகும்.  

இந்த வரையறை பொதுவானது அன்று.  சீனாவில் வட்டார மொழிகளாகக் கருதப்படுவை சில பேச்சு வழக்கில் ஒன்றுக்கொன்றை புரிந்துகொள்ளமுடியாது.  ஆனால், சீன எழுத்து முறையால் ஒன்றுபட்டவை.

## மேற்கோள்கள்

## இவற்றையும் பார்க்கவும்
* தமிழ் வட்டார மொழி வழக்குகள்

பகுப்பு:மொழி
பகுப்பு:மொழி வகைகள் மற்றும் பாணிகள்
நுகர்வு

பொருளியலில் **நுகர்வு** (*consumption*) என்பது, பண்டங்களினதும், சேவைகளினதும் பயன் பெறுதற்குரிய இறுதிப் பயன்பாட்டைக் குறிக்கும்.

## கேனீசியன் பொருளியலும் கூட்டு நுகர்வும்
கேனீசியன் பொருளியலில், கூட்டு நுகர்வு என்பது, மொத்தத் தனியாள் நுகர்வு ஆகும். இது, வருமானத்தில் இருந்து அல்லது, சேமிப்பில் இருந்து அல்லது கடன் வாங்கிய நிதியின் மூலம் வாங்கப்படும் நடப்பில் உற்பத்தி செய்யப்பட்ட, பண்டங்களையும் சேவைகளையும் வாங்குவதைக் குறிக்கும்.

## வரலாறு

ஜான் மேனார்ட் கேனெஸ் (ஆங்கிலம்:John Maynard Keynes) என்பவர் நுகர்வுச் செயற்பாடு என்னும் எண்ணக்கருவை உருவாக்கினார். இதன்படி நுகர்வு என்பது இரு பகுதிகளைக் கொண்டிருக்கிறது:

# தூண்டிய நுகர்வு
# தனித்தியங்கும் நுகர்வு

## ஆய்வுகள்

நுகர்வு பற்றிய ஆய்வுகள், சமூகமும், தனியாட்களும் (தனி நபர்களும்) எவ்வாறு, ஏன் பண்டங்களையும், சேவைகளையும் நுகர்கிறார்கள் என்றும், எப்படி இது சமூக மற்றும் மனிதத் தொடர்புகளைப் பாதிக்கிறது என்பதையும் அறிய முயல்கின்றன. இன்றைய ஆய்வுகள், பொருள் விளக்கம், அடையாள உருவாக்கத்தில் நுகர்வின் பங்கு, நுகர்வோர் சமூகம் ஆகியவை தொடர்பில் கவனம் செலுத்துகின்றன. முன்பு, உற்பத்தி, அதனைச் சூழவுள்ள அரசியல், பொருளாதார விடயங்களோடு ஒப்பிடுகையில், நுகர்வு என்பது முக்கியமற்ற ஒன்றாகவே நோக்கப்பட்டது. நுகர்வோர் சமூகத்தின் வளர்ச்சியும், சந்தையில் வளர்ந்துவரும் நுகர்வோர் சக்தியும், சந்தைப்படுத்தல், விளம்பரம் செய்தல், நெறிமுறைசார் நுகர்வின் (ethical consumption) வளர்ச்சி, போன்றவையும், நுகர்வை, நவீன வாழ்க்கை முறையின் முக்கிய விடயமாக ஏற்றுக்கொள்ள வைத்துள்ளன. நுகர்வு சார்ந்த சமூகவியல், வெப்லென் (Veblen) என்பாரின் *கவனத்தை ஈர்க்கும்* நுகர்வு பற்றிய ஆரம்பகால ஆக்கத்தைக் கடந்து வெகுதூரம் முன்னேறிவிட்டது. உற்பத்தியாளர்களாலும், சமூக நிலைமைகளாலும் பாதிக்கப்படுபவர்களாக நுகர்வோரை நோக்கும் அணுகுமுறை வளர்ந்து வருவதனால், இன்றைய கோட்பாடுகள், நுகர்வைக் கட்டுப்படுத்தும் பொருளாதார, பண்பாட்டுக் காரணிகளைப் பற்றி ஆராய்கின்றன.  

## மேற்கோள்கள்

பகுப்பு:நுகர்வு
தருமபுரம் யாழ்முரிநாதர் கோயில்

**தருமபுரம் யாழ்முறிநாதர் கோயில்** என்பது தமிழ்நாடு மாநிலத்தின் தேவாரப் பாடல் பெற்ற தலங்களில் காவிரி தென்கரைத் தலங்களில் 51-ஆவது சிவத்தலமாகும்.

## அமைவிடம்
சம்பந்தர் பாடல் பெற்ற இத்தலம் காரைக்கால் வட்டத்தில் அமைந்துள்ளது. இத்தலத்தில் எமன் வழிபட்டான் என்பது தொன்நம்பிக்கை. திருநீலகண்ட யாழ்ப்பாணரின் அவதாரத் தலமாகும்.

## இறைவன், இறைவி
இக்கோயிலில் உள்ள இறைவன் தருமபுரீசுவரர்,இறைவி மதுரமின்னம்மை.

## அமைப்பு

இக்கோயிலின் ராஜ கோபுரத்தைக் கடந்து உள்ளே செல்லும்போது மண்டபம் உள்ளது. அம்மண்டபத்தில் பலி பீடம், கொடி மரம், நந்தி மண்டபம் ஆகியவை உள்ளன. கோயிலின் இடது புறம் தேனாமிர்தவல்லி அம்மன் சன்னதி உள்ளது. அம்மன் சன்னதிக்கு முன்பாக இரு புறமும் துவாரபாலகிகள் உள்ளனர். அடுத்துள்ள வாயிலைக் கடந்து செல்லும்போது பலி பீடமும், நந்தியும் உள்ளன. கருவறையில் மூலவர் தருமபுரிஸ்வரர் லிங்கத்திருமேனியாக உள்ளார். மூலவருக்கு முன்பாக இரு புறமும் துவாரபாலகர்கள் உள்ளனர். கோஷ்டத்தில் தட்சிணாமூர்த்தி, பிரம்மா, அடிமுடிகாணா அண்ணல், விஷ்ணு, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் மடப்பள்ளி உள்ளது. தொடர்ந்து விநாயகர், நால்வர், சந்தானாசார்யார், 63 நாயன்மார்கள் உள்ளனர். அடுத்து விநாயகர், சோமாஸ்கந்தர், சுப்பிரமணியர், காசி விசுவநாதர், சந்திரசேகர், மகாலட்சுமி ஆகியோர் தனித்தனி சன்னதிகளில் உள்ளனர். இத்திருச்சுற்றில் சூரியன், சந்திரன், பைரவர், நவக்கிரகம் ஆகியோர் உள்ளனர். நடராசர் சன்னதியும் உள்ளது. 

## திருநீலகண்ட யாழ்ப்பாணர்
திருநீலகண்ட யாழ்ப்பாணரின் அவதாரத்தலமான இதில் திருஞானசம்பந்தர் பாடிய பதிகத்திற்கு யாழ் அமைக்க திருநீலகண்ட யாழ்ப்பாணர் முயல, யாழில் இசை அடங்காது யாழ் முரிந்த தலமாதலால் யாழ்முரி என்ற சிறப்புப் பெற்ற தலம்.

## குடமுழுக்கு
இக்கோயிலின் குடமுழுக்கு 9 பிப்ரவரி 2017 வெள்ளிக்கிழமையன்று நடைபெற்றது. 

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
* GeoHack - தருமபுரம் யாழ்முறிநாதர் கோயில்

*அருள்மிகு யாழ்மூரிநாதர் திருக்கோயில் - தினமலர் கோயில்கள்

பகுப்பு:புதுச்சேரியில் உள்ள சிவன் கோயில்கள் 
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காரைக்கால் மாவட்டத்திலுள்ள சிவன் கோயில்கள்
பகுப்பு:நாயன்மார் அவதாரத் தலங்கள்
பகுப்பு:காவேரி தென்கரை சிவன் கோயில்கள்
திருத்தெளிச்சேரி பார்வதீசுவரர் கோயில்

**திருத்தெளிச்சேரி பார்வதீசுவரர் கோயில்** (கோயிற்பத்து) தேவாரப் பாடல் பெற்ற தலங்களில் காவிரி தென்கரைத் தலங்களில் 50ஆவது சிவத்தலமாகும்.

## அமைவிடம்
சம்பந்தர் பாடல் பெற்ற இத்தலம் காரைக்கால் நகரின் ஒரு பகுதியில் அமைந்துள்ளது. இத்தலத்தில் புத்த நந்தியின் தலையில் இடி விழுந்தது என்பது தொன்நம்பிக்கை. தவம் செய்வதற்கு உகந்த இடம் எனப்படுகிறது.

## இறைவன், இறைவி
இக்கோயிலில் உள்ள இறைவன் பார்வதீசுவரர், இறைவி பார்வதியம்மை. இங்குள்ள மூலவர் லிங்கம், பிரமலிங்கம், மகாலிங்கம், ராஜலிங்கம், பாஸ்கர லிங்கம் என்று பல்வேறு திருப்பெயர்களால் அழைக்கப்படுகிறது.

## அமைப்பு
ராஜ கோபுரத்தை அடுத்து கொடி மரம் பலி பீடம் ஆகியவை உள்ளன. முன் மண்டபத்தில் இரு புறமும் ஓவியங்கள் காணப்படுகின்றன. கருவறைக்குச் செல்வதற்கு முன்பாக உள்ள வாயிலின் வலது புறத்தில் வள்ளி தெய்வானையுடன் சுப்பிரமணியரும், இடது புறத்தில் விநாயகரும் உள்ளனர். மூலவர் சன்னதிக்கு முன்பாக வலப்புறத்தில் இறைவி சன்னதி உள்ளது. கருவறையில் மூலவர் லிங்கத்திருமேனியாக உள்ளார். மூலவர் கருவறைக்கு முன்பாக இரு புறமும் துவார பாலகர்கள் உள்ளனர்.   கருவறை கோஷ்டத்தில் துர்க்கை, பிரம்மா, அடிமுடி காணா அண்ணல், தட்சிணாமூர்த்தி, நடன கணபதி ஆகியோர் உள்ளனர்.  கருவறையைச் சுற்றியுள்ள திருச்சுற்றில் பைரவர் சூரியன், நவக்கிரகம், அம்பாள் பூசை வேட ரூபம், பிடாரியம்மன், கிராதமூர்த்தி அம்பாள், 63 நாயன்மார் ஆகியோர் உள்ளனர். இச்சுற்றில் சண்டிகேஸ்வரர் சன்னதி உள்ளது.   

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
* அருள்மிகு பார்வதீஸ்வரர் திருக்கோயில் - தினமலர் கோயில்கள்
* http://www.dinamani.com/weekly_supplements/kadhir/article1217870.ece
* அறந்தாங்கி சங்கர், சூரிய பகவான் பூஜிக்கும் அருள்மிகு பார்வதீஸ்வரர்!, தினமணி, 27 அக்டோபர் 2018

## படத்தொகுப்பு

File:Tirutelicheryparvatheesvarar temple2.jpg|மூலவர் விமானம்
File:Tirutelicheryparvatheesvarar temple3.jpg|அம்மன் விமானம்
File:Tirutelicheryparvatheesvarartemple4.jpg|கோயில் குளம்


பகுப்பு:புதுச்சேரி மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
தமிழ்த் திரைப்படங்களின் பட்டியல், 1985

1985 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அவன்
#அலையோசை
#அண்ணி
#அன்னை பூமி
#அந்தஸ்து
#அமுதகானம்
#அன்பின் முகவரி
#அந்த ஒரு நிமிடம்
#அவள் சுமங்கலிதான்
#அர்த்தமுள்ள ஆசைகள்
#அடுத்தாத்து ஆல்பர்ட்
#அம்மாவும் நீயே அப்பாவும் நீயே
#ஆண்பாவம்
#ஆஷா
#ஆகாயத் தாமரைகள்
#ஆண்டவன் சொத்து
#இரண்டு மனம்
#இதயக்கோயில்
#இளமை
#இளங்கன்று
#இது எங்கள் ராஜ்யம்
#இணைந்த கோடுகள்
#ஈட்டி
#உரிமை
#உத்தமி
#உதயகீதம்
#உனக்காக ஒரு ரோஜா
#உன்னை தேடி வருவேன்
#உன்னை விடமாட்டேன்
#உன் கண்ணில் நீர் வழிந்தால்
#உயர்ந்த உள்ளம்
#ஊஞ்சலாடும் உறவுகள்
#கடிவாளம்
#எங்கள் குரல்
#ஏமாற்றாதே ஏமாறாதே
#ஒரு மலரின் பயணம்
#ஒரு கைதியின் டைரி
#கன்னிராசி
#கற்பூரதீபம்
#கருப்பு சட்டைக்காரன்
#கல்யாணம் ஒரு கால்கட்டு
#கல்யாண அகதிகள்
#கரையை தொடாத அலைகள்
#காவல்
#காக்கிசட்டை
#கீதாஞ்சலி
#குற்றவாளிகள்
#குங்குமச்சிமிழ்
#கெட்டிமேளம்
#கொலுசு
#சந்தோஷக் கனவுகள்
#சமுதாயச் சந்தையிலே
#சமயபுரத்தாளே சாட்சி
#சாவி
#சிகப்புக்கிளி
#சிந்துபைரவி
#சின்ன வீடு
#சித்திரமே சித்திரமே
#சிவப்பு நிலா
#சிதம்பர ரகசியம்
#சுகமான ராகங்கள்
#செயின் ஜெயபால்
#செல்வி
#சொன்னா நம்பமாட்டீங்க
#தண்டனை
#தவம்
#தங்க மாமா
#திறமை
#தெய்வப்பிறவி
#தென்றலே என்னைத் தொடு
#தென்றல் தொடாத மலர்
#நல்லதம்பி
#நவக்கிரக நாயகி
#நாம்
#நாம் இருவர்
#நாகம்
#நான் உங்கள் ரசிகன்
#நான் சிகப்பு மனிதன்
#நானே ராஜா நானே மந்திரி
#நீதியின் நிழல்
#நீதியின் மறுபக்கம்
#நேர்மை
#படிக்காதவன்
#பந்தம்
#பகல் நிலவு
#பட்டுச்சேலை
#பணம் பத்தும் செய்யும்
#படிக்காத பண்ணையார்
#பாடும் வானம்பாடி
#பார்த்த ஞாபகம் இல்லையோ
#பிரேமபாசம்
#பிள்ளைநிலா
#புதுயுகம்
#புதிய தீர்ப்பு
#புதிய சகாப்தம்
#பூவே பூச்சூடவா
#பெருமை
#பொருத்தம்
#பௌர்ணமி அலைகள்
#மருதாணி
#மண்ணுக்கேத்த பொண்ணு
#மங்கம்மா சபதம்
#மீண்டும் பராசக்தி
#மீண்டும் ஒரு காதல் கதை
#முதல் மரியாதை
#மூக்கணாங்கயிறு
#மேல்மருவத்தூர் ஆதிபராசக்தி
#யார்
#யாரோ அழைக்கிறார்கள்
#ராஜரிஷி
#ராஜகோபுரம்
#ராஜா யுவராஜா
#ராகவேந்திரர்
#ராமன் ஸ்ரீராமன்
#ராஜாத்தி ரோஜாக்கிளி
#விலாங்கு மீன்
#விஸ்வநாதன் வேலை வேணும்
#வீரன்
#வீட்டுக்காரி
#வெற்றிக்கனி
#வெள்ளை மனசு
#வேலி
#வேஷம்
#ஜனனி
#ஜப்பானில் கல்யாண ராமன்
#ஜான்சி
#ஹலோ யார் பேசறது
#ஹேமாவின் காதலர்கள்

----

பகுப்பு:தமிழ்த் திரைப்படங்களின் பட்டியல்கள்
நகரசபை (இலங்கை)

இலங்கையில், **நகரசபை** என்பது, ஒரு உள்ளூராட்சி அமைப்பு ஆகும். தரநிலை வரிசையில் மாநகரசபைக்கு அடுத்ததாக இரண்டாவது நிலையில் உள்ளது. இலங்கையில், நகரசபைச் சட்டத்தின் அடிப்படையில் நகரசபைகள் அமைக்கப்பட்டு இயங்குகின்றன. பிரித்தானியர் ஆட்சியின்போது, 1939 ஆம் ஆண்டில் முதன்முதலில் நகரசபைகள் உருவாக்கப்பட்டன. தற்போது இலங்கையில் உள்ள நகரசபைகளின் எண்ணிக்கை 37 ஆகும்.

## கடமைகளும், அதிகாரமும்

நகரசபைகளின், அதிகாரம், கடமைகள் தொடர்பாக நகரசபைச் சட்டத்தில் வரையறுக்கப்பட்டுள்ளது. குறிப்பிட்ட நகரசபையொன்றின் எல்லைக்கு உட்பட்ட, பூங்காக்கள், திறந்த வெளிகள், தோட்டங்கள், கால்வாய்கள், பொதுச் சந்தைகள், பொதுக் கட்டிடங்கள் என்பன நகரசபைக்குச் சொந்தமானவை.

நகரசபையின் அதிகாரத்தின் கீழ்வருகின்ற தெருக்கள், ஒழுங்கைகள் முதலியவற்றைத் துப்புரவு செய்து பேணுதல், திட்டமிடல், தெருக்களை அகலமாக்கல், திறந்த வெளிகளுக்கு இடங்களை ஒதுக்குதல் போன்ற நடவடிக்கைகளின்மூலம் நகரின் வளர்ச்சியை ஊக்குவித்தல், பொது வசதிகளை நிறுவிப் பேணுதல், பொதுச் சுகாதாரத்தை ஊக்குவித்தல் மற்றும் அதற்கான வசதிகளை மேம்படுத்தல் முதலியவை நகரசபையின் கடமைகளாக இருக்கின்றன.

## அமைப்பு

நகரசபைகளுக்கு உறுப்பினர்கள் மக்களால் தெரிவுசெய்யப்படுகின்றனர். நகரசபைகளில் தலைமை நிறைவேற்று அதிகாரி, அதன் *தலைவர்* எனப்படுகிறார். இவரும் துணைத் தலைவரும்கூட நேரடியாக மக்களாலேயே இன்று தெரிவு செய்யப்படுகின்றனர்.

## மாகாண / மாவட்ட அடிப்படையில் நகரசபைகள்

## உசாத்துணைகள்

* 2006 ஆம் ஆண்டிற்கான உள்ளுராட்சித் தேர்தல்கள் தொடர்பான தேர்தல் ஆணையாளரின் பொது அறிவித்தல்  
* ஆசிய பசிபிக் பகுதிகளுக்கான ஐக்கிய நாடுகள் பொருளாதார சமூக ஆணையத்தின் உள்ளூராட்சி தொடர்பான ஒப்பீட்டாய்வு - இலங்கை  

## இவற்றையும் பார்க்கவும்

* இலங்கை உள்ளூராட்சி சபைத் தேர்தல் 2006

பகுப்பு:இலங்கை உள்ளூராட்சி சபைகள்
திருக்கொட்டாரம் ஐராவதீசுவரர் கோயில்

**திருக்கொட்டாரம் ஐராவதீசுவரர் கோயில்**, தேவாரப் பாடல் பெற்ற தலங்களில் காவிரி தென்கரைத் தலங்களில் 53-ஆவது சிவத்தலமாகும்.

## அமைவிடம்
சம்பந்தர் பாடல் பெற்ற இத்தலம் திருவாரூர் மாவட்டத்தில்  காரைக்காலில் இருந்து 12 கி.மீ. தொலைவில் அமைந்துள்ளது. காரைக்காலில் இருந்து திருநள்ளாறு, நெடுங்காடு வழியாக கும்பகோணம் செல்லும் சாலையில் நெடுங்காடு தாண்டியபிறகு வரும் திருக்கொட்டாரம் கூட்டு சாலை என்ற பிரிவிலிருந்து சுமார் 2 கி.மீ. தொலைவில் இத்தலம்  அமைந்துள்ளது. கொல்லுமாங்குடியிலிருந்து நெடுங்காடு வழியாக திருநள்ளாறு செல்லும் மயிலாடுதுறை-காரைக்கால், கும்பகோணம்-காரைக்கால் பேரந்துகளில் சென்று வேலங்குடி பேருந்து நிறுத்தத்தில் இறங்கி சுமார்1 கி.மீ. சென்று இவ்வூரை அடையலாம்.பேரளம்-காரைக்கால் பேருந்தில் ஏறி அம்கரத்தூரில் இறங்கி வடக்கே 1.5 கி.மீ. சென்றும் இவ்வூரை அடையலாம். இத்தலத்தில் வெள்ளை யானை வழிபட்டது என்பது தொன்நம்பிக்கை.

## அமைப்பு
ராஜ கோபுரத்தைக் கடந்து உள்ளே செல்லும்போது கொடி மரம் உள்ளது. கொடிமரத்தின்கீழ் கொடி மர விநாயகர் உள்ளார். அடுத்துள்ள மண்டபத்தில் பலி பீடமும் நந்தியும் உள்ளன. அடுத்துள்ள மூலவர் கருவறைக்கு முன்பாக மற்றொரு பலிபீடமும் நந்தியும் உள்ளன.  கருவறை கோஷ்டத்தில் விநாயகர், தட்சிணாமூர்த்தி, விஷ்ணு, பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் விநாயகர், வள்ளி தெய்வானையுடன் சுப்ரமணியர், சம்பந்தர், அப்பர், நாகர், சுந்தரர், பரவை நாச்சியார், கைலாசநாதர், அகஸ்தீஸ்வரர், சுபகமகரிஷி,  பைரவர், நவக்கிரகம், சூரியன், சந்திரன் ஆகியோர் உள்ளனர். கோயிலின் இடது புறம் வண்டமர் பூங்குழலி அம்மன் சன்னதியும், குமார புவனேசுவரர் சன்னதியும் உள்ளன. குமார புனேசுவரர் சன்னதியின் மூலவராக லிங்கத்திருமேனி உள்ளது.

## சிறப்பு
சுபமகிரிஷி என்பவர் நாள்தோறும் மூலவரை தரிசித்து வந்ததாகவும், ஒரு நாள் அவர் வருவதற்கு நேரமானதால் கதவு சாத்தப்பட்டதாகவும், அதைக் கண்ட மகரிஷி தேனி வடிவம் கொண்டு உள்ளே பெருமானை வழிபட்டதாகவும் கூறுகின்றனர்.  அப்போது முதல் அவர் அங்கேயே தங்கிவிட்டதாகவும் கூறுகின்றனர். அது முதல் மூலவர் சன்னதியில் தேன் கூடு இருந்ததாகவும் தற்போது அந்த தேன்கூடு இல்லை என்றும் கூறினர். முன்பு தேன் கூடு இருந்ததை சிறப்பாகக் கூறுகின்றனர்.தல மரம் பாரிஜாதம், தீர்த்தம் சூரிய தீர்த்தம் மற்றும் வாஞ்சியாறு ஆகும்.

## இறைவன், இறைவி
இக்கோயிலில் உள்ள இறைவன் ஐராவதீசுவரர், இறைவி சுகந்த குந்தளாம்பிகை ஆவர்.

## வழிபட்டோர்
வெள்ளை யானை, குமார புவனேசுவரர், அகத்தியர் முதலானோர்.

## குடமுழுக்கு
1937, 1987, 2009 ஆகிய ஆண்டுகளில் குடமுழுக்குகள் நடைபெற்றன.

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
தினமலர் கோயில்கள் தளம்

## படத்தொகுப்பு

File:Kottaramiravatesvarartemple2.jpg|கொடி மரம்
File:Kottaramiravatesvarartemple3.jpg|மூலவர் விமானம்
File:Kottaramiravatesvarartemple4.jpg|அம்மன் விமானம்
File:Kottaramiravatesvarartemple5.jpg|குமாரபுவனேசுவரர் சன்னதி


பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
மாநகரசபை (இலங்கை)

இலங்கையில் **மாநகரசபை** (*Municipality*) என்பது, ஒரு உள்ளூராட்சி அமைப்பாகும். இது, அந் நாட்டிலுள்ள உள்ளூராட்சி அமைப்புக்களின் தரவரிசையில் முதல் நிலையில் உள்ளது. பிரித்தானியர் ஆட்சிக்காலத்தில், 1885 ஆம் ஆண்டில் மாநகரசபைகள் உருவாக்கப்பட்டன. 1885 ல், கொழும்பு, கண்டி ஆகிய நகரங்களிலும், 1886 ல், காலியிலும் மாநகரசபைகள் அமைந்தன. பலகாலமாக இலங்கையின் இரண்டாவது பெரிய நகரமாக இருந்துவந்த யாழ்ப்பாணத்தின் உள்ளூராட்சி 1949 ஆம் ஆண்டிலேயே மாநகரசபை நிலைக்கு உயர்ந்தது. இலங்கையில் தற்போது 23 மாநகரசபைகள் உள்ளன.

## பிரகடனம்
1947ம் ஆண்டின் மாநகரசபைச் சட்டத்தின் (இல129) படி உள்ளூராட்சி அமைச்சர் எந்தவொரு வளர்ச்சியடைந்த நகரத்தினையும் மாநகரசபைப் பகுதியெனப் பிரகடனப்படுத்தி அதன் எல்லையை வரையறுத்துப் பெயரையும் குறிப்பிடலாம்.

## மாநகரசபையின் பொறுப்புக்கள்
*  சபையின் ஒழுங்குவிதிகள், கட்டுப்பாடுகள்
*  பொதுச்சுகாதாரம், பொதுப் பயன்பாட்டுச் சேவை, போக்குவரத்து
*  பிரதேச மக்களின் பொதுநல வசதிகள்
::மாநகரசபைக்குப் பொறுப்பாக உள்ளூராட்சி அமைச்சர் இருப்பார். சுபையைக் கலைத்தல், பதவிநீக்கம் என்பன இவரின் உத்தரவின் பேரிலேயே மேற்கொள்ளப்படும்.

## அதிகாரங்கள்
*  சபைக்கு தேவையான பதவிகளை உருவாக்கல்
*  அப்பதவிக்கு ஆட்களை நியமித்தல்
*  மாநகரசபை விதிகளின்படி அதற்குச் சொந்தமான எந்தக் கட்டிடத்தையும் (அமைச்சர் அனுமதியுடன்) ஏலத்தில் விற்றல், வாடகைக்கு விடல்
*  எல்லைக்குள் மக்களுக்கு இன்னல் விளைவிக்கும் விடயங்களைக் கண்டுபிடித்து தடுத்துத் தணிக்கை செய்தல்.
*  விதிகளுக்குட்பட்ட ரீதியில் வரவு செலவுத் திட்டத்தைத் தயாரித்தல்
*  வீதிகளுக்கு மின்சாரம், நீர் என்பவற்றை வழங்குதல்

## தலைவர்
மாநகரசபைக்கு மேயரே தலைவராவார்.

## நிதிதிரட்டும் மூலங்கள்
*  சபை விதிக்கும் வரிகள்
*  அபராதம், தண்டம்
*  முத்திரை வரி
*  விற்றல், வாடகைக்குக் கொடுத்தல், வாங்கல் மூலம் கிடைக்கும் பணம்
*  வருமானங்களும், நன்கொடைகளும்
*  அமைச்சரின் விசேட ஒதுக்கு நன்கொடை

## இலங்கையின் மாநகரசபைகள்

## வெளி இணைப்புகள்
* அரசறிவியல் பகுதி 2 (உள்ளூராட்சிமுறை, கட்சி முறை, வெளிநாட்டுக் கொள்கை)- புன்னியாமீன்

பகுப்பு:இலங்கை உள்ளூராட்சி சபைகள்
அனைத்துலக கருவிகள் கோப்பு

[thumb|250px|right|The first color photo of Earth, imaged in 1967 by the [ATS-3 satellite, was used as the cover image of *Whole Earth Catalog*s first edition.]]
**அனைத்துலக கருவிகள் கோப்பு** (*Whole Earth Catalog*) 1968–1972 காலப்பகுதிகளிலும், அதற்கு பின்னர் அவ்வப்பொழுதும் வெளியிடப்பட்ட கருவிகள் பற்றிய தகவல் கோவையாகும். கட்டற்ற மனப்பாங்கில் இது வெளியிடப்பட்டது. இது அமெரிக்க நுட்ப வளர்ச்சிக்கு ஒரு முக்கிய உந்து சக்தியாக அமைந்தது.

## இவற்றையும் பார்க்க
* உலக ஊர் கட்டமைப்பு கருவித் தொகுப்பு

## மேற்கோள்கள்

பகுப்பு:கருவிகள்
பகுப்பு:பேண்தகுவியல்
தமிழ்த் திரைப்படங்களின் பட்டியல், 1984

1984 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அன்புள்ள மலரே
#அன்புள்ள ரஜினிகாந்த்
#அம்மா இருக்கா
#அன்பே ஓடிவா
#அழகு
#அம்பிகை நேரில் வந்தாள்
#அந்த உறவுக்கு சாட்சி
#அந்த ஜூன் பதினாறாம் நாள்
#அச்சமில்லை அச்சமில்லை
#ஆயிரம் கைகள்
#ஆலய தீபம்
#ஆத்தோர ஆத்தா
#24 மணி நேரம்
#இருமேதைகள்
#இது எங்க பூமி
#இங்கேயும் ஒரு கங்கை
#உள்ளம் உருகுதடி
#உங்க வீட்டு பிள்ளை
#உன்னை நான் சந்தித்தேன்
#உறவை காத்த கிளி
#ஊமை ஜனங்கள்
#ஊருக்கு உபதேசம்
#எனக்குள் ஒருவன்
#எழுதாத சட்டங்கள்
#ஏதோ மோகம்
#ஓசை
#ஓ மானே மானே
#கல்யாண கனவுகள்
#கடமை
#காதுல பூ
#காவல் கைதிகள்
#குடும்பம்
#குழந்தை ஏசு
#குயிலே குயிலே
#குவா குவா வாத்துகள்
#கைராசிக்காரன்
#கை கொடுக்கும் கை
#கொம்பேறிமூக்கன்
#சரித்திர நாயகன்
#சபாஷ்
#சங்கநாதம்
#சங்கரி
#சத்தியம் நீயே
#சட்டத்தை திருத்துங்கள்
#சாந்தி முகூர்த்தம்
#சிறை
#சிரஞ்சீவி
#சிம்ம சொப்பனம்
#சுக்ரதிசை
#சுமங்கலிக்கோலம்
#தங்கக்கோப்பை
#தர்மகர்த்தா
#தங்கமடி தங்கம்
#தராசு
#தம்பிக்கு எந்த ஊரு
#தலையணை மந்திரம்
#தாவணிக் கனவுகள்
#திருப்பம்
#திருட்டு ராஜாக்கள்
#தீர்ப்பு என் கையில்
#தேவி சிறீ தேவி
#தேன் சிட்டுகள்
#தேன் கூடு
#நல்ல நாள்
#நன்றி
#நல்லவனுக்கு நல்லவன்
#நலம் நலமறிய ஆவல்
#நாளை உனது நாள்
#நாணயம் இல்லாத நாணயம்
#நான் பாடும் பாடல்
#நான் மகான் அல்ல
#நிச்சயம்
#நினைவுகள்
#நிரபராதி
#நியாயம்
#நியாயம் கேட்கிறேன்
#நிலவு சுடுவதில்லை
#நீங்கள் கேட்டவை
#நீதிக்கு ஒரு பெண்
#நீ தொடும்போது
#நூறாவது நாள்
#நெஞ்சத்தை அள்ளித்தா
#நெருப்புக்குள் ஈரம்
#நேரம் நல்ல நேரம்
#பிள்ளையார்
#பிரியமுடன் பிரபு
#புதியவன்
#புதுமைப்பெண்
#புதிய சங்கமம்
#புயல் கடந்த பூமி
#பூவிலங்கு
#பேய் வீடு
#பொழுது விடிஞ்சாச்சு
#பொண்ணு பிடிச்சிருக்கு
#மதுரை சூரன்
#மகுடி
#மண்சோறு
#மன்மத ராஜாக்கள்
#மாமன் மச்சான்
#மாற்றான் தோட்டத்து மல்லிகை
#முடிவல்ல ஆரம்பம்
#மெட்ராஸ் வாத்தியார்
#ராஜதந்திரம்
#ராஜா வீட்டு கண்ணுக்குட்டி
#ருசி
#வம்ச விளக்கு
#வாழ்க்கை
#வாய்ப்பந்தல்
#வாங்க மாப்பிள்ளை வாங்க
#வாய்ச்சொல்லில் வீரனடி
#விதி
#வீட்டுக்கு ஒரு கண்ணகி
#வெள்ளை புறா ஒன்று
#வெற்றி
#வேங்கையின் மைந்தன்
#வைதேகி காத்திருந்தாள்
#ஜனவரி 1

----

பகுப்பு:தமிழ்த் திரைப்படங்களின் பட்டியல்கள்
குடியேற்ற நாடு

அரசியலிலும், வரலாற்றிலும் **குடியேற்ற நாடு** (colony) என்பது, தொலைவில் உள்ள நாடொன்றின் அரசியல் கட்டுப்பாட்டுக்கு உட்பட்ட ஒரு நாடு ஆகும். ஒரு குடியேற்ற நாட்டுக்குத் தனியான அனைத்துலகப் பிரதிநிதித்துவம் கிடையாது. குடியேற்ற நாடொன்றின் அதி உயர் நிர்வாகம், அதனை அடக்கி வைத்திருக்கும் நாட்டின் நேரடியான கட்டுப்பாட்டில் இருக்கும்.

## இவற்றையும் பார்க்கவும்

* குடியேற்றவாதம்

பகுப்பு:அரசியல்
அம்பல் பிரமபுரீசுவரர் கோயில்

**அம்பல் பிரம்மபுரீசுவரர் கோயில்** (அம்பர் பெருந் திருக்கோயில்) என்பது தமிழ்நாடு மாநிலத்தின் தேவாரப் பாடல் பெற்ற தலங்களில் காவிரி தென்கரைத் தலங்களில் 54-ஆவது சிவத்தலமாகும். சோமாசிமாற நாயனார் வசித்த தலம் எனப்படுகிறது.

## அமைவிடம்
சம்பந்தர் பாடல் பெற்ற இத்தலம்  திருவாரூர் மாவட்டத்தில்  நன்னிலம் வட்டத்தில்  அமைந்துள்ளது.

## அமைப்பு
left|100x150px|thumb|மூலவர் விமானம்
left|100x150px|thumb|கொடி மரமும், நந்தியும்
இது ஒரு மாடக்கோயிலாகும். இக்கோயிலின் நுழைவாயிலில் மூன்று நிலைகளையுடைய ராஜகோபுரம் உள்ளது. அடுத்து கொடி மரம், பலி பீடம், நந்தி ஆகியவை உள்ளன. அடுத்து சுதையால் ஆன பெரிய நந்தி உள்ளது. திருச்சுற்றில் படிக்காசு விநாயகர், சோமாசிமாறர், சுசீலா அம்பாள், நடராஜர், நவக்கிரகம், நந்தி, விநாயகர், பாலசுப்ரமணியம், கோச்செங்கட்சோழர், சம்பந்தர், அப்பர், பிரம்மா, சரஸ்வதி அம்மன், சனி, முருகன், பைரவர், சூரியன் ஆகியோர் உள்ளனர். கோயிலின் இடது புறத்தில் சுகந்த குந்தளாம்பிகை எனப்படும் பூங்குழலி அம்மன் சன்னதி உள்ளது. தரை தளத்தில் திருச்சுற்றில் ஸ்தல விநாயகர், சுப்ரமணியர், ஐயப்பன், மகாலட்சுமி ஆகியோர் உள்ளனர். கோஷ்டத்தில் விஷ்ணு, பிரம்மா, துர்க்கை ஆகியோர் உள்ளனர். அருகில் சண்டிகேஸ்வரர் சன்னதி உள்ளது. அடுத்து ஜம்புகேஸ்வரர் சன்னதி உள்ளது. அதற்கு முன்பாக நந்தியும், பலிபீடமும் உள்ளன. வலம் முடித்து, படிகளேறி மேலே சென்றால் மாடக்கோயிலாக அமைந்துள்ள இக்கோயிலின் உயர்ந்த தளத்தில் மூலவர் பிரம்மபுரீஸ்வரர் உள்ளார். மூலவருக்கு முன்பாக நந்தியும் பலிபீடமும் உள்ளன. கோஷ்டத்தில் தட்சிணாமூர்த்தி உள்ளார்.

## இறைவன், இறைவி
இக்கோயிலில் உள்ள இறைவன் பிரமபுரீசுவரர், இறைவி சுகந்த குந்தளாம்பிகை ஆவர்.

## வழிபட்டோர்
இத்தலத்தில் பிரமன் வழிபட்டான் என்பது தொன்நம்பிக்கை.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
* GeoHack - அம்பல் பிரம்மபுரீசுவரர் கோயில்
 
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:நாயன்மார் அவதாரத் தலங்கள்
பகுப்பு:காவேரி தென்கரை சிவன் கோயில்கள்
பகுப்பு:மாடக் கோயில்கள்
திருமீயச்சூர் இளங்கோயில் சகலபுவனேஸ்வரர் கோயில்

**திருமீயச்சூர் இளங்கோயில் சகலபுவனேஸ்வரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் ஒன்றாகும்.

## அமைவிடம்
திருவாரூர் மாவட்டம் நன்னிலம் வட்டத்தில் அமைந்துள்ளது. மயிலாடுதுறையில் இருந்து திருவாரூர் செல்லும் சாலையிலும் அருகிலுள்ள பேரளம் ரயில் நிலையத்திலிருந்து மேற்கே ஒரு கிலோமீட்டர் தொலைவிலும் அமைந்து உள்ளது.ஸ்ரீ மின்னும் மேகலை சமேத ஸ்ரீ சகல புவனேஸ்வரர் இளங்கோயில், திருமீயச்சூர் ஸ்ரீ லலிதாம்பிகா சமேத ஸ்ரீ மேகநாத சுவாமி திருக்கோயிலின் உள்ளே அமைந்து உள்ளது.  தேவாரப்பாடல் பெற்ற காவிரி தென்கரைத்தலங்களில் 57ஆவது சிவத்தலமாகும். தேவாரப்பாடல் பெற்ற 274 சிவாலயங்களில் 120 வது தேவாரத்தலமாகும்.

## கோயிலின் உள்ளே கோயில்
அப்பர் பாடல் பெற்ற இத்தலம் திருவாரூர் மாவட்டத்தில் திருமீயச்சூர் மேகநாதர் கோயிலின் உள்ளே அமைந்துள்ளது.

## அமைப்பு
மேகநாதர் சன்னதியின் இடது புறமாக, சகலபுவனேஸ்வரர் சன்னதி உள்ளது. அச்சன்னதியின் கோஷ்டத்தில் தட்சிணாமூர்த்தி, விஷ்ணு, பிரம்மா, சதுர்முக சண்டிகேஸ்வரர், மின்னும் மேகலை ஆகியோர் உள்ளனர். அருகே சண்டிகேஸ்வரர் சன்னதி உள்ளது. அடுத்து அருணாசலேஸ்வரர் சன்னதி உள்ளது. சகலபுவனேஸ்வரருக்கு முன்பாக நந்தியும், பலிபீடமும் உள்ளன. நடராஜர், பைரவர், சூரியன், ஆகாசலிங்கம், வாயுலிங்கம் ஆகியோர் உள்ளனர்.

## வழிபட்டோர்
காளி வழிபட்ட தலம் என்பது தொன்நம்பிக்கை.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
திருமாகாளம் மகாகாளநாதர் கோயில்

**திருமாகாளம் மாகாளேசுவரர் கோயில்** (அம்பர் மாகாளம்) தேவாரப் பாடல் பெற்ற தலங்களில் காவிரி தென்கரைத் தலங்களில் 55ஆவது சிவத்தலமாகும்.  இத்தலத்தில்  சோமாசிமாற நாயனார் சோம யாகம் செய்தார் என தமிழறிஞர் மீனாட்சிசுந்தரம் பிள்ளை எழுதிய *அம்பர் புராணம்* கூறுகிறது..

## அமைவிடம்
இது மயிலாடுதுறை-திருவாரூர் செல்லும் சாலையில், மயிலாடுதுறையிலிருந்து 20 கிலோ மீட்டர் தொலைவில் உள்ளது. சம்பந்தர் பாடல் பெற்ற இத்தலம் இந்தியாவின் தமிழகத்தின் திருவாரூர் மாவட்டம், நன்னிலம் வட்டம், , பூந்தோட்டம் எனும் பகுதிக்கு அருகே அரசலாற்றின் கரையில் அமைந்துள்ளது.

left|100x150px|thumb|மூலவர் விமானம் கிழக்கு நோக்கிய ராஜகோபுரத்தைக் கடந்து உள்ளே செல்லும்போது பலி பீடமும் நந்தி மண்டபமும் உள்ளன. அடுத்து பயட்ச்யாம்பிகை  அம்மன் சன்னதி கிழக்கு நோக்கி உள்ளது.  திருச்சுற்றில் மருதப்பர், அம்பரகத்தூர் பத்ரகாளியம்மன், சண்டிகேஸ்வரர் சன்னதிகள் உள்ளன.  வன்மீகநாதர், 63 நாயன்மார்கள், கணபதி, மகாலிங்கம், நாகநாதர், பிரம்மா, நால்வர், அகத்தியலிங்கம், விநாயகர், வாசுகி நாகம், வள்ளி தெய்வானையுடன் கூடிய சுப்பிரமணியர், நாகநாதர், மகாலட்சுமி, குபேரலிங்கம், ஈசான்யலிங்கம், ஜுரநிவர்த்திலிங்கம், நவக்கிரகம்,  பைரவர், விஸ்வநாதர், தண்டபாணி ஆகியோர் உள்ளனர். மூலவர் மகாகாளநாதசுவாமி சன்னதிக்கு வலது புறமாக தியாகராசசுவாமி நீலோத்பாலாம்பாள் சன்னதி உள்ளது. கருவறை கோஷ்டத்தில் மதங்க ரிஷி, விநாயகர், தட்சிணாமூர்த்தி, அடிமுடிகாணா அண்ணல், பிரம்மா, துர்க்கை ஆகியோர் உள்ளனர்.

## இறைவன், இறைவி
இக்கோயிலில் உள்ள இறைவன் காளகண்டேசுவரர்,இறைவி பட்சயாம்பிகை (அச்சம் தவிர்த்த நாயகி).

## வழிபட்டோர்
அசுரர்களாகிய அம்பன், அம்பாசுரன் ஆகியோரைக் கொன்ற பாவம் தீர காளி தேவி வழிபட்ட திருத்தலம்.

## விழாக்கள்
இக்கோவிலில் ஆண்டுதோறும் வைகாசி மாதம் ஆயில்ய நட்சத்திரத்திலன்று சோமாயாகப் பெருவிழா நடக்கிறது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்பு
*வேங்கடம் முதல் குமரி வரை 2/அம்பர் மாகாளத்தான்
* கோயில் வரலாறு

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்